ایسرایلین پایتختین قودسه کؤچورولمهسی ایله باغلی قرار وئرمهسیندن و آمریکانین بونو دستکلهمهسیندن سونرا قودس اطرافیندا پروسئسلرین کسکینلشجیی بللی ایدی. بوتون بونلارین کیفایت قدر جدی توققوشمالارا، قارشیدورمالارا سبب اولاجاغی و یئنی گئوسییاسی موناقیشه اوجاغینین آلوولاناجاغی دا گؤزلنیلیردی. حاضردا بیز بونون شاهیدی اولماقداییق.
بو سؤزلری آخار. آذ-ا آچیقلاماسیندا آنالیتیک ووقار زیفروغلو دئییب. او بیلدیریب کی، عرب اؤلکهلری، تورکییه و ایرانین قودس مسئلهسینده نه درجهده بیر آرایا گلیب، واحید مؤقع سرگیلیجیی هله معمالیدیر:
"علی الخصوص عرب اؤلکهلرینین اؤز آرالاریندا بو مسئله ایله باغلی نه درجهده کونکرت، واحید بیر مؤقع اورتایا قویاجاقلاری ماراقلیدیر. چونکی قطر بحرانیندان سونراکی دؤنمده عرب اؤلکهلرینین اؤز داخیلینده ده معین فیکیر آیریلیقلاری اولدوغو اورتایا چیخدی. بو فیکیر آیریلیقلاری ایسرایله موناسیبتدن توتموش آمریکانین یاخین شرق سیاستینه قدر، بیر چوخ مقاملاردا اؤزونو گؤستریر.
دیگر طرفدن، بورادا ایران فاکتورو وار. چونکی ایران قودس و فیلیسطین مسئلهسینی هر زامان اؤزو اوچون پریوریتت حساب ائدیب. عمومیتله، ۱۹۷۹-جو ایل ایسلام اینقیلابیندان سونرا ایران اؤز خاریجی سیاستینی ایکی اساس ایدئولوژی ایستیقامتده قوروب: شیعه اینقیلابینین ایخراجی و فیلیسطین پروبلمی".
آنالیتیکین سؤزلرینه گؤره، ایرانین خاریجی سیاست کورسونون بو ایکی ایستیقامتی آنتی ایسرایل و آنتی غرب مؤوقعینین سرگیلهنمهسینده بیرلشیر:
"بو معنادا باش وئرن پروسئسلرده اصلینده ماراق ایرانی بو حادثهلردن سیخیشدیرماقدیر. چونکی عکسی اولسا، ایران اؤز مؤقعلرینی داها دا محکملهده بیلر. ایراندا هر رمضانین سونوندا "قودس گونلری" کئچیریر. ایران بوندان هر زامان ماکسیموم درجهده اؤز تبلیغاتی، رکلامی و ایدئولوژی پلاتفورماسینین محکملندیریلمهسی ایستیقامتینده ایستیفاده ائدیر. بو معنادا قارشیداکی گونلرده عرب اؤلکهلری و ایرانین قودس مسئلهسینه گؤره مؤقعلرینین یاخینلاشیب-یاخینلاشمایاجاغی سوال آلتیندادیر".
آنالیتیک قئید ائدیب کی، تورکییه ده هر زامان فیلیسطین مسئلهسینه حساس یاناشیب:
"مؤوجود تورکییه اقتداری بو پروبلمی دفعهلرله قاباردیب. ایستر ایسرایلین قودسو پایتخت اعلان ائتمهسینه، ایستر آمریکانین اؤز سفیرلیینی قودسه کؤچورمه قرارینا تورکییه آچیق شکیلده تعصفلندیینی و بونلارین دوغرو قرارلار اولمادیغینی بیلدیرمیشدی. بو معنادا تورکییهنین ده نؤوبتی مرحلهلر اوچون هانسی آددیملار آتاجاغی خصوصی اهمیت کسب ائدیر. حاضردا عرب اؤلکهلری، عرب اؤلکهلرینین داخیلیندهکی معین قاریشیقلیقلار، ضدیتلر، ایران و تورکییه فاکتورو بوتؤولوکده ایسلام عالمینین قودسله باغلی مؤوقعینه جدی تأثیر ائدن عامللردیر. ایسلام سیویلیزاسییاسینین کیفایت قدر حساس اولان فیلیسطین مسئلهسینه نه درجهده موناسیبت بیلدیرجیی قارشیداکی گونلرده معلوم اولاجاق".
قید ائدک کی، دونندن اعتباراً فیلیسطینلیلر قودسده آمریکا سفیرلیینین آچیلماسینا قارشی اعتراضلارا باشلاییبلار. اعتراضلار نتیجهسینده ۵۹ فیلیسطینلی اؤلوب، ۲۷۰۰-دن چوخ اینسان یارالانیب.
اولایلا باغلی ایسلام امکداشلیق تشکیلاتینین فؤوق العاده ایجلاسی چاغیریلیب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab